અમરેલી પંથકમાં ઝાપટાં વરસ્યાં અમરેલી સહિત કેટલાક ગામમાં વરસાદી ઝાપટા પડ્યાના અહેવાલો મળી રહ્યા છે. સાંજના સમયે અમરેલી શહેરમાં અચાનક જ વાતાવરણમાં પલ્ટો આવ્યો હતો અને પવન સાથે મોટા છાંટા સાથે વરસાદી ઝાપટું પડી ગયું હતું. જો કે શહેરના કેટલાક ભાગમાં વરસાદ પડ્યો ન હતો. જયારે અમરેલી નજીક આવેલ ઈશ્વરીયા ગામે પણ વરસાદનું ઝાપટું પડ્યું હતું. જયારે ધારી તથા આસપાસના ગ્રામ્ય વિસ્તારોમાં વરસાદી ઝાપટા પડ્યાના અહેવાલો મળ્યા હતા. અમરેલી જિલ્લાના લીલીયા તાલુકાના એકલેરા ગામે વરસાદી ઝાપટા પડ્યા હતા. આમ અમરેલી જિલ્લામાં દિવાળીના દિવસોમાં વાતાવરણ પલટાતા અને વરસાદી માહોલ સર્જાતા ખેતરોમાં તૈયાર પડેલ મગફળી તથા તલ, કપાસ જેવા તૈયાર પાકને નુકસાન થયાનું જગતાત જણાવી રહ્યા છે